7. klase

**Modulis: Sabiedrības uzplaukums**

**Tēma: Brīvprātīgais darbs**

**Tēmas atsegums**

**Tēmas apguve strukturēta divās nodarbībās:**

1. nodarbība - Kāpēc veikt brīvprātīgo darbu?
2. nodarbība - Kā brīvprātīgais darbs var mani pilnveidot?

**Tēmas apguves mērķi**

***Zināšanas: veicināt sapratnes veidošanos par to,***

* kāda ir valsts iestāžu un brīvprātīgo organizāciju darba nozīme sabiedrībā;
* kā iedzīvotāji ar savu darbu var uzlabot savu vietējo kopienu;
* kādas ir iespējas piedalīties dažādās aktivitātēs skolā;
* kā, veicot brīvprātīgo darbu, attīstās raksturs;
* kādus tikumus var attīstīt brīvprātīgais darbs;
* kāpēc brīvprātīgajam darbam ir būtiska nozīme sabiedrībā.

***Morālās prasmes: sekmēt šādu morālo ieradumu veidošanos skolēnos:***

* noteikt, kuri tikumi vajadzīgi, lai kļūtu par brīvprātīgo, un kurus tikumus var attīstīt brīvprātīgajā darbā;
* apzināties, kā brīvprātīgais darbs ietekmē rakstura īpašības un sevis izzināšanu.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, darbs, Latvijas valsts, daba | Mīlestība, rūpes, atbildība, saskaņa |
| **Tikumi** | Līdzcietība, centība, atbildība, solidaritāte, taisnīgums | Izpalīdzība, nesavtība, pašdisciplīna |

**Tikumu praktizēšanas iespējas**

* Diskusija par to, kāpēc brīvprātīgais darbs ir nepieciešams, kur tas ir nepieciešams un kā tas palīdzēs kopienai un cilvēkiem.
* Morālā dilemma par brīvprātīgo darbu un iespējamām rīcībām atkarībā no situācijas.